
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 37 


26 Ιανουάριου 1999 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καταβολή λειτουργικών δαπανών και δαπάνης μισθοδο¬ 
σίας προσωπικού στις πρωτοβάθμιες, δευτεροβάθ¬ 
μιες και τριτοβάθμιες συνδικαλιστικές οργανώσεις 

για το έτος 1999. 1 

Χαρακτηρισμός ως ιστορικού διατηρητέου μνημείου και 
έργου τέχνης του κτιρίου επί των οδών Αθανασιάδου 
και Τσάκωνα, στην Πλατεία Χαραυγής Παλαιός Πεντέ¬ 
λης ιδιοκτ. «ΑΙΕΑΙΑΝ ϋΕνΕΙΟΡΜΕΝΤ ΟΟΒΡ» μαζί με 


τον περιβάλλοντα χώρο του στα όρια του οικοπέδου, 2 
Τροποποίηση της αριθ. 57363/17.9.84 απόφασης του Υ¬ 
πουργού Εσωτερικών όπως συμπληρώθηκε με την 
94184/15.1.1986 όμοια και τροποποιήθηκε με την 
9373/5.7.91 απόφαση Νομάρχη Κεφαλληνίας. 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην απόφαση κήρυξης ως ιστορι¬ 
κού διατηρητέου μνημείου Ι.Ν. Αγ. Νικολάου Κουτήφα- 
ρη Μάνης. 4 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. φ 11α 50828 (1) 


Καταβολή λειτουργικών δαπανών και δαπάνης μισθοδοσίας 
προσωπικού στις πρωτοβάθμιες, δευτεροβάθμιες και τρι¬ 
τοβάθμιες συνδικαλιστικές οργανώσεις για το έτος 1999. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 5 του Ν. 2224/94 «Ρύθμιση θε¬ 
μάτων εργασίας συνδικαλιστικών δικαιωμάτων, υγιεινής και 
ασφάλειας των εργαζομένων και οργάνωσης Υπουργείου Ερ¬ 
γασίας και των εποπτευόμενων από αυτό Νομικών Προσώπων 
και άλλες διατάξεις». 

2. Την με αριθμ. 50/16.12.98 απόφαση του Δ.Σ. του Οργανι¬ 
σμού Εργατικής Εστίας. 

3. Το με αριθ. 10270/9.1.98 έγγραφο του Ο.Ε.Ε. 

4. Την εγγραφή πίστωσης στον Κ.Α.Ε. 2522 Α του προϋπο¬ 
λογισμού του Ο.Ε.Ε. για την προκαλούμενη δαπάνη (άρθρο 
27 Ν. 2081/1992 και άρθρο 29 Ατού Ν. 1558/1985). Η δαπάνη 
αυτή δεν βαρύνει τον κρατικό προϋπολογισμό. 

5. Την αριθ. 80078/4.10.96 κοινή απόφαση του Πρωθυπουρ¬ 
γού και του Υπουργού Εργασίας και Κοινωνικών Ασφαλίσεων 
«Ανάθεση αρμοδιοτήτων στους Υφυπουργούς Εργασίας και 
Κοινωνικών Ασφαλίσεων» (ΦΕΚ 924/Β/8.10.96), αποφασίζουμε: 

Α. Εγκρίνουμε, σύμφωνα με τις διατάξεις του άρθρου 5παρ. 


1 και 2 του Ν. 2224/1994, την καταβολή στις πρωτοβάθμιες, 
δευτεροβάθμιες και τριτοβάθμιες συνδικαλιστικές οργανώ¬ 
σεις των λειτουργικών δαπανών και των δαπανών μισθοδο¬ 
σίας προσωπικού τους, για το χρονικό διάστημα από 11ανου¬ 
άριου μέχρι 31 Δεκεμβρίου 1999 ως εξής: 

1. Λειτουργικές δαπάνες: 

Οι δαπάνες για λειτουργικά έξοδα, που καταβάλλονται στις 
δευτεροβάθμιες και τριτοβάθμιες συνδικαλιστικές οργανώ¬ 
σεις (Ομοσ/δίες και Εργατ/κά Κέντρα) και Γ.Σ.Ε.Ε., καθορίζο¬ 
νται ανάλογα με τη δύναμη των ψηφισάντων φυσικών μελών 
κάθε συνδικαλιστικής οργάνωσης, ως κατωτέρω: 
α. Εργατικά Κέντρα και Ομοσ/δίες πλην Γ.Σ.Ε.Ε. καιΔ.Ε.Κ.Ο.: 
α.α. Για όσες οργανώσεις από τις πιο πάνω, έχουν στη δύ¬ 
ναμή τους ψηφίσαντα φυσικά μέλη από 501 έως 1500, κατα¬ 
βάλλεται ετησίως ποσό 1.600.000 δρχ. Το ίδιο ποσό καταβάλ¬ 
λεται και σε όσα Εργατ/κά Κέντρα έχουν δύναμη σε ψηφίσα¬ 
ντα μέλη κάτω από 500 μέλη εφόσον στον ίδιο Νομό δεν 
υπάρχει άλλο Εργατ/κό Κέντρο ή εάν υπάρχουν και άλλα κα¬ 
ταβάλλονται, στο μεγαλύτερο σε ψηφίσαντα μέλη από αυτά. 

Στα υπόλοιπα καταβάλλεται το ίδιο ποσό, κατά περίπτωση, 
μετά από απόφαση του Δ.Σ. του Οργανισμού. 

β.β. Γ ια όσες Β/θμιες οργανώσεις έχουν στη δύναμή τους 
ψηφίσαντα φυσικά μέλη από 1501 έως 3300, καταβάλλεται ε¬ 
τησίως ποσό 2.000.000 δρχ. 

γ.γ. Γ ια όσες οργανώσεις έχουν στη δύναμή τους ψηφίσα¬ 
ντα μέλη από 3301 έως 10.000, καταβάλλεται ετησίως ποσό 
που προκύπτει από τον αριθμό των ψηφισάντων μελών επί πο¬ 
σοστού 600 δρχ. ανά ψήφισαν μέλος. 

δ.δ. Γ ια όσες οργανώσεις έχουν στη δύναμή τους ψηφίσα¬ 
ντα μέλη από 10.001 έως 15.000. καταβάλλεται ετησίως ποσό 
που προκύπτει από τον αριθμό των ψηφισάνταν μελών επί πο¬ 
σοστού 500 δρχ. ανά ψιηφίσαν μέλος. 

ε.ε. Για όσες οργανώσεις έχουν στη δύναμή τους, ψηφίσα¬ 
ντα φυσικά μέλη από 15.001 και άνω, καταβάλλεται ετησίως 
ποσό που προκύπτει από τον αριθμό των ψηφισάντων μελών 
επί ποσοστού 400 δρχ. ανά ψήφισαν μέλος. 

ε.στ. Στα Εργατ/κά Κέντρα, που έχουν έδρα σε νησί, εκτός 
των ως άνω ποσών κατά περίπτωση, καταβάλλεται συμπλη¬ 
ρωματικά ετησίως το ποσό των 500.000 δρχ. 
β. Ομοσπονδίες προσωπικού Δ.Ε.Κ.Ο.: 

Στην κατηγορία αυτή ανήκουν οι Ομοσπονδίες που καλύ¬ 
πτουν εργαζομένους στις Δημόσιες Επιχειρήσεις Κοινής Ω¬ 
φέλειας: (Τράπεζες - ΔΕΗ - Ε.ΥΔ.ΑΠ. - Ολυμπιακή Αεροπο¬ 
ρία). Οι δαπάνες για λειτουργικά έξοδά τους, για κάθε μήνα, 
καθορίζονται ανάλογα με τη δύναμη των ψηφισάντων ψυαι 

κών μελών κάθε συνδικαλιστικής οργάνωσης, ως κατωτέρω: 

α.α. Για όσες οργανώσεις από τις πιο πάνω, έχουν στη δύ¬ 
ναμή τους ψηφίσαντα φυσικά μέλη έως 5.000, καταβάλλονται 
εννέα (9) βασικά ημερομίσθια ανειδίκευτου εργάτη της 
ΕΓΣΣΕ, όπως το ημερομίσθιο έχει διαμορφωθεί στο τέλος του 
προηγούμενου ημερολογιακού έτους. 

β.β. Γ ια όσες οργανώσεις έχουν στη δύναμή τους ψηφίσαντα 
φυσικά μέλη από 5.001 έως 10.000, καταβάλλονται δεκατρία 
(13) βασικά ημερομίσθια ανειδίκευτου εργάτη της ΕΓΣΣΕ, όπως 
το ημερομίσθιο αναφέρεται στην περίπτωση α'.α. 

γ.γ. Γ ια όσες οργανώσεις έχουν στη δύναμή τους, ψηφίσαντα 
φυσικά μέλη από 10.001 και άνω, καταβάλλονται δεκαεπτά (17) 
βασικά ημερομίσθια ανειδίκευτου εργάτη της ΕΓΣΣΕ, όπως το 
ημερομίσθιο αναφέρεται στην περίπτωση α'.α. 
γ. Γ.Σ.Ε.Ε.: 

Η καταβολή των λειτουργικών δαπανών στη Γ ενική Συνομο¬ 
σπονδία Εργατών Ελλάδας υπολογίζεται σε ποσό κατά μήνα ί¬ 
σο με εικοσιένα (21) βασικά ημερομίσθια ανειδίκευτου εργάτη 
της Γ ενικής Συλλογικής Σύμβασης Εργασίας ανά χίλια (1.000) 
ψηφίσαντα μέλη, όπως το ημερομίσθιο έχει διαμορφωθεί στο 
τέλος του προηγούμενου ημερολογιακού έτους. 

2. Δαπάνη μισθοδοσίας προσωπικού 
Η δαπάνη μισθοδοσίας προσωπικού, καταβάλλεται στις 
πρωτοβάθμιες, δευτεροβάθμιες και τριτοβάθμιες συνδικαλι¬ 
στικές οργανώσεις ως εξής: 

α. Γιατο προσωπικό των Β/θμιων συνδικαλιστικών οργανώ¬ 
σεων (Εργατ/κών Κέντρων - Ομοσ/διών) καθώς και το προσω¬ 
πικό της Γ.Σ.Σ.Ε. που απασχολείτο την 31.12.91 και εξακο¬ 
λουθεί να απασχολείται στις ως άνω Οργανώσεις ισχύει το ί¬ 
διο μισθολογικό καθεστώς, δηλ. το ποσό που θα 
καταβάλλεται από τον Οργανισμό Εργατικής Εστίας καθορί¬ 
ζεται μηνιαίως, ίσο με το ύψος του βασικού μισθού τους, το 
χρονοεπίδομα, το επίδομα οικογενειακών βαρών, σπουδών, 
θέσεις διαχειριστικών λαθών και ξένης γλώσσας. 

Γ ια όσους από τους παραπάνω υπαλλήλους αποχωρίσουν 
για οποιοδήποτε λόγο, επιτρέπεται η αντικατάστασή τους 
στον ίδιο κλάδο ή θέση που υπηρετούσε ο αποχωρήσας με τις 
αποδοχές όμως που καθορίζονται στο εδάφιο γ. 

Το μέτρο της αντικατάστασης δεν ισχύει για τη Γ.Σ.Ε.Ε. και 
τις Β/θμιες Συνδικαλιστικές Οργανώσεις που έχουν δύναμη σε 
ψηφίσαντα μέλη, πάνω από 100.000 οι οποίες θα μπορούν να 
αντικαταστήσουν υπαλλήλους τους που θ’ αποχωρήσουν, σε 
οποιοδήποτε κλάδο ή ειδικότητα κρίνουν αναγκαίο. 

β. Για το έτος 1999 αυξάνεται ο αριθμός του πάσης φύσεως 
προσωπικού της Γ.Σ.Ε.Ε. κατά έξι (6) επιπλέον υπαλλήλους, για 
τις ανάγκεςτου ανακαινισμένου διατηρητέου κτιρίου: ήτοι δύο (2) 
τεχνίτες και τέσσερις (4) φύλακες - θυρωροί, με τους όρους και 
προϋποθέσεις που έχει θέσει η Γ.Σ.Ε.Ε. για το προσωπικό της. 

Η πρόσληψη των ανωτέρω υπαλλήλων δεν πραγματοποιή¬ 
θηκε κατά το έτος 1998. 

γ. Β/θμιες Οργανώσεις, με δύναμη ψηφισάντων άνω των 
15.000 μελών, δύνανταιναπροσλάβουντοέτος 1999, έναν (1) 
υπάλληλο, πλέον του ήδη απασχολουμένου προσωπικού, ο ο¬ 
ποίος θα είναι εξειδικευμένος σε θέματα εργασίας του κλά¬ 
δου (Ομοσπονδίες Ιδιωτικού Τομέα) ή σε τοπικές συνθήκες α¬ 
πασχόλησης (Εργατ/κά Κέντρα). Η μισθοδοσία που θα κατα¬ 
βάλλεται από τον Ο.Ε.Ε., θα είναι αντίστοιχη των κλαδικών 
συμβάσεων και όπου αυτές δεν υπάρχουν, θα είναι αυτή που 
προβλέπει η από 26.5.66 Σ.Σ.Ε. (ΦΕΚ 376/Β/66). 

δ. Όσες Β/θμιες Οργανώσεις, με δύναμη ψηφισάντων άνω 
των 1.000 μελών, δεν απασχολούσαν υπάλληλο γραφείου την 
31.12.91 αλλά προσέλαβαν μέχρι την 31.12.98, ο Ο.Ε.Ε. κα¬ 
λύπτει τη μισθοδοσία ενός υπαλλήλου, όπως καθορίζεται με 
την από 26.5.66 Σ.Σ.Ε. (ΦΕΚ 376/Β/66). 


ε. Όσες Α/θμιες Οργανώσεις (Σωματεία) του Ιδιωτικού Τομέα, 
με δύναμη ψηφισάντων άνω των 500 μελών, απασχολούσαν προ¬ 
σωπικό με σύμβαση έργου ή εξαρτημένης εργασίας την 31.12.91 
και εξακολουθούν να απασχολούν, ο Ο.Ε.Ε. καλύπτει τη μισθο¬ 
δοσία του υπαλλήλου, όπως καθορίζεται στην παράγραφο δ. 

Τα ανωτέρω ποσά προσαυξάνονται, για μεν τους υπαλλή¬ 
λους κατά 24,96% και 3%, για δετό προσωπικό καθαριότητας 
κατά 30,11%, ποσοστά που αντιστοιχούν στην εργοδοτική ει¬ 
σφορά στον φορέα κύριας και επικουρικής ασφάλισης. 

στ. Για το τρέχον έτος, καμία αύξηση στη μισθοδοσία του απα¬ 
σχολούμενου από όλες τις συνδικαλιστικές Οργανώσεις προσω¬ 
πικού, δεν θα βαρύνουν τον Ο.Ε.Ε., πέραν εκείνης που προβλέπει 
η απάτην από 26.5.66 Σ.Σ.Ε. (ΦΕΚ 376/Β/66) ή το κόστος που α¬ 
παιτείται για την εναρμόνιση αποδοχών με αυτή την σύμβαση. 

ζ. Στα παραρτήματα των Εργατικών Κέντρων, καταβάλλεται 
μηνιαίως, για το προσωπικό καθαριοτητος, ποσό που αναλο¬ 
γεί για απασχόληση δύο φορές την εβδομάδα και μέχρι 5 ώ¬ 
ρες την ημέρα, προσαυξημένο με την αντίστοιχη προς την α¬ 
πασχόλησή τους, εργοδοτική εισφοοά. 

Β. Στις δευτεροβάθμιες συνδικαλιστικές οργανώσεις, που 
δεν δικαιούνται μισθοδοσίας προσωπικού καθαριότητας, κα¬ 
ταβάλλεται ετησίως, ανεξάρτητα από το αν απασχολούν ή ό¬ 
χι προσωπικό, χρηματικό ποσό για καθαριότητα ύψους 
1.000.000 δρχ. 

Γ. Η καταβολή των άνω παροχών των περιπτώσεων Α και Β 
γίνεται, ανά μήνα, και όλες οι συνδικαλιστικές οργανώσεις ο¬ 
φείλουν υποχρεωτικά να προσκομίσουν τα παρακάτω δικαιο- 
λογητικά: 

1. Αίτηση, για την καταβολή λειτουργικών δαπανών ή μι¬ 
σθοδοσίας προσωπικού. Ειδικά για την Γ.Σ.Ε.Ε. η αίτηση θα 
συνοδεύεται και από υπεύθυνη δήλωση του Ν. 1599/86, του 
Προέδρου και του Γ εν. Γ ραμματέα, για το ύψος των δαπανών 
που πραγματοποιήθηκαν. 

2. Φωτοαντίγραφα των βιβλιαρίων ενσήμων των εργαζομέ¬ 
νων ή των ΒΥΚΕ, επικυρωμένα από το IΚΑ ή από οποιαδήποτε 
Δημόσια αρχή, από τα οποία να προκύπτει, ότι εργοδότης εί¬ 
ναι η συνδικαλιστική οργάνωση καθώς και ότι έχουν επικολ- 
ληθεί τα ένσημα του προηγούμενου μήνα, εκτός του Δώρου 
Χριστουγέννων, Πάσχα και Επ. Αδειας. 

Η μη επικόλληση ενσήμων έχει σαν συνέπεια την μη κατα¬ 
βολή των πάσης φύσεως επιδοτήσεων. 

3. Υπεύθυνη δήλωσητου Ν. 1599/86, που υπογράφεται από 
κάθε υπάλληλο και στην οποία να δηλώνει: 

α. Την ημερομηνία πρόσληψής τους στην Οργάνωση και τα 
συνολικά έτη υπηρεσίας. 

β. Το είδος της εργασιακής του σχέσης (π.χ. αορίστου χρόνου, 
ωρομίσθιος, με σύμβαση έργου κ.λπ.) και την ειδικότητά του. 

γ. Το ύψος του βασικού μισθού και αναλυτικά κάθε είδους ε¬ 
πίδομα. 

δ. Ότι δεν λαμβάνει το επίδομα τέκνων από άλλο φορέα. 

ε. Αντίγραφο πτυχίου ξένης γλώσσας. 

Η ανωτέρω δήλωση θα συνυπογράφεται και από τους κατά 
το Νόμο υπεύθυνους της συνδικαλιστικής οργάνωσης. 

Γ ια να τύχουν συνδικαλιστικές οργανώσεις των ανωτέρω 
παροχών, πρέπει να έχουν νόμιμη διοίκηση και εφόσον πραγ¬ 
ματοποιήσουν εντός του τρέχοντος έτους νέες αρχαιρεσίες 
να υποβάλλουν στον Οργανισμό Εργατικής Εστίας τα εξής δι- 
καιολογητικά: 

1. Επικυρωμένο, από το Πρωτοδικείο, αντίγραφο του κατα¬ 
τεθειμένου από τον παραστάντα δικαστικό, σύμφωνα με το 
νόμο, πρακτικού αρχαιρεσιών. 

2. Βεβαίωση δικαστικού αντιπροσώπου ή αντίγραφο μητρώου 
μελών, επικυρωμένα όπως ανωτέρω ορίζεται, όπου θα διαλαμ¬ 
βάνονται όλα τα Σωματεία που πήραν μέρος στις αρχαιρεσ ίες. α- 

ναλυτικά οι ψηφίσαντες αντιπρόσωποι κάθε Σωματείου καθώς η 
ημερομηνία και τα ψηφίσαντα για την εκλογή τους μέλη. 

3. Πίνακα σύνθεσης μελών του Διοικητικού Συμβουλίου ή α¬ 
πόφαση διορισμού προσωρινής διοίκησης, επικυρωμένη από 
το Πρωτοδικείο ή Δικηγόρο. 

4. Κάθε άλλο στοιχείο ή δικαιολογητικό που θα αποφασίσει 
το Διοικητικό Συμβούλιο του Οργανισμού Εργατικής Εστίας. 

Η δαπάνη κάθε είδους οικονομικής ενίσχυσης, σύμφωνα με 
τα ανωτέρω θα βαρύνει τον ΚΑΕ 2522 Α του Π ροϋπολογισμού 
του Οργανισμού μας. 

Η απόφαση αυτή να κοινοποιηθεί και να δημοσιευθεί στην 
Εφημερίδα της Κυβερνήσεως. 

Αθήνα, 15 Ιανουάριου 1999 

Ο ΥΦΥΠΟΥΡΓΟΣ 

X. ΠΡΩΤΟΠΑΠΠΑΣ 
-♦- 

Αριθ. ΥΠΠΟ/ΔΙΛΑΠ/Γ/4987/58301 (2) 

Χαρακτηρισμός ως ιστορικού διατηρητέου μνημείου και έρ¬ 
γου τέχνης του κτιρίου επί των οδών Αθανασιάδου και 
Τσάκωνα, στην Πλατεία Χαραυγής Παλαιάς Πεντέλης ι- 
διοκτ. «ΑΕΕΑΕΑΝ ΩΕνΕΙΟΡΜΕΝΤ ΟΟΠΡ» μαζί με τον πε¬ 
ριβάλλοντα χώρο του στα όρια του οικοπέδου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/1985 «Περί Κυβέρνησης και Κυβερνητικών 
Οργάνων που δημοσιεύθηκε στο ΦΕΚ 137/Α7 26.7.85». 

β) Του άρθρου 52του Ν. 5351/32 «Περί Αρχαιοτήτων» όπως α- 
ντικαταστάθηκε με το άρθρο 14 και 17 του Ν .Δ. 216/1943 και τρο¬ 
ποποιήθηκε με το άρθρο 32 παρ. 5του Ν. 1337/1983 και ισχύει. 

γ) Του Ν. 1469/50 «Περί προστασίας ειδικής κατηγορίας οι¬ 
κοδομημάτων και έργων τέχνης μεταγενεστέρων του 1830». 

δ) Του Ν. 2039 «Περί Κύρωσης της Σύμβασης για την προ¬ 
στασία της αρχιτεκτονικής Κληρονομιάς της Ευρώπης ΦΕΚ 
61/Α713.4.1992). 

ε) Του Ν.Δ. 941/77 «Περί Οργανισμού του ΥΠΠΕ». 

ζ) Το Π .Δ. 161/26.4.84 (ΦΕΚ 54/Α730.4.84) «Περί ανακατα¬ 
νομής αρμοδιοτήτων των Υπουργείων ΥΠΠΕ - ΥΧΟΠ». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 1080/τ. Β7 
5.12.97) με τη ν οποία τροποποιείται η παρ. 8τουάρθρου6της 
ΥΑ ΥΠ Π Ο/ΓΝΟΣ/49095/30.10.91 (ΦΕ Κ 987/τ. Β7 28.11.91) «Με¬ 
ταβίβαση αρμοδιοτήτων Υπουργού και δικαιώματος υπογρα¬ 
φής “Με εντολή Υπουργού” στους Γεν. Γραμματείς, Γεν. Δι¬ 
ευθυντές και Προϊσταμένους των Δ/νσεων, Τ μημάτων και Γ ρα¬ 
φείων της Κεντρικής Υπηρεσίας του ΥΠΠΟ. 

3. Την εισήγηση της 1ης Εφορείας Νεωτέρων Μνημείων και 
τα λοιπά στοιχεία του φακέλλου. 

4. Την ομόφωνη γνωμοδότηση του Κεντρικού Συμβουλίου 
Νεωτέρων Μνημείων με αριθμό 23/15.10.1998, αποφασίζουμε: 

Χαρακτηρίζουμε ως ιστορικό διατηρητέο μνημείο και έργο 
τέχνης που χρειάζεται ειδική κρατική προστασία, σύμφωνα με 
τις διατάξεις του Ν. 1469/50, το κτίριο στις οδούς Αθανασιάδου 
και Τσάκωνα στην Πλατεία Χαραυγής Παλαιάς Πεντέλης, ιδιο¬ 
κτησίας «ΑΙΕΑΙΑΝ ΟΕνΕΙΟΡΜΕΝΤ ΟΟΠΡ» μαζί με τον περι¬ 
βάλλοντα χώρο του στα όρια του οικοπέδου, διότι αφενός α¬ 
ποτελεί ένα από αξιολογότερα κτίρια του αρχιτέκτονα Στ. Κλε¬ 
άνθη και αφετέρου συγκαταλέγεται στα κτίρια που η Δούκισσα 
της Πλακεντίας ανήγειρε στην περιοχή της Αττικής μετά την ο¬ 
ριστική της απόφαση να παραμείνει στην Ελλάδα. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 28 Δεκεμβρίου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 


Αριθ. 9682 (3) 

Τροποποίηση της αριθ. 35363/17.9.84 απόφασης του Υ¬ 
πουργού Εσωτερικών όπως συμπληρώθηκε με την 
94184/15.1.1986 όμοια και τροποποιήθηκε με την 
9373/5.7.91 απόφαση Νομάρχη Κεφαλληνίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις: 

α) Των άρθρων 277, 278 και 285 του Π.Δ/τος 410/95 (Δ,Κ.Κ.) 

β) του άρθρου 1 παρ. 25 Ν. 2539/1997. 

2. Τις διατάξεις: 

α) του άρθρου 11 παρ. 22 και 23 του Ν. 2503/1997. 

β) του άρθρου 5 της αριθμ. 25027/9.4.84 απόφαση Υπ. Ε¬ 
σωτερικών (ΦΕΚ 244 Β /1984) όπως τροποποιήθηκε με τις δια¬ 
τάξεις αρθ. 5 παρ. 13 Ν. 2307/1995. 

3. Την αριθμ. 3553/29.8.97 απόφαση του Γεν. Γραμματέα 
Περιφέρειας Ιονίων Νησιών «Ανάθεση άσκησης αρμοδιοτή¬ 
των και εξουσιοδότηση υπογραφής». 

4. Την αριθμ. 57363/17.9.84 (ΦΕΚ 703/Β /84) απόφαση του 
Υπουργού Εσωτερικών, όπως συμπληρώθηκε με την όμοια 
94184/15.1.1986 και τροποποιήθηκε με την αριθμ. 
9373/5.7.91 απόφαση Νομάρχη «Περί σύστασης Διαδημοτι¬ 
κής Επιχείρησης Καθαριότητας και Προστασίας Περιβάλλο¬ 
ντος Κεφαλληνίας». 

5. Το αριθμ. 261/29.12.98 έγγραφο της Διαδημοτικής Επιχεί¬ 
ρησης Καθαριότητας και Προσασίας Περιβάλλοντος Κεφαλλη¬ 
νίας, με το οποίο μας έιπειλε την αριθμ. 3/98 απόφαση του Δια¬ 
δημοτικού Οργάνου της Επιχείρησης, περί τροποποίησης της 
Συστατικής πράξης της Επιχείρησης, αποφασίζουμε: 

Τροποποιούμε την αριθμ. 57363/17.9.84 απόφαση του Υ¬ 
πουργού Εσωτερικών όπως αυτή συμπληρώθηκε με την ό¬ 
μοια 94184/15.1.86 και τροποποιήθηκε με την αριθμ. 
9373/5.7.91 απόφαση Νομάρχη Κεφαλληνίας ως εξής: 

ΑΡΘΡΟ Ιο 

Συνιστάται στο Νομο Κεφαλληνίας Διαδημοτική Επιχείρηση 
με την επωνυμία «Διαδημοτική Επιχείρηση Καθαριότητας και 
Προστασίας Περιβάλλοντος Κεφαλονιάς» από κοινού από 
τους Δήμους Αργοστολιού, Παλλικής, Σάμης, Λειβαθούς. Ε- 
λειού - Πρόννων, Πυλαρέων, Ερύσσου και την κοινότητα Ο¬ 
μαλών ως ίδιο Νομικό Πρόσωπο Ιδιωτικού Δικαίου, το οποίο 
διέπεται από τις διατάξεις των άρθρων 277 - 285 του Ζ\.Κ.Κ. 
(Π.Δ/γμα410/95) όπως τροποποιήθηκαν και συμπληρώθηκαν 
με τις διατάξεις του άρθρου 11 παρ. 22, 23, 24 Ν. 2503/1997 
και άρθρο 16 παρ. 4, 5 Ν. 2539/1997. 

ΑΡΘΡΟ 2ο 
ΣΚΟΠΟΣ 

Σκοπός της Επιχείρησης είναι: 

α) Η ορθολογική διαχείριση των απορριμμάτων των ΟΤΑ που 
συμμετέχουν στην Επιχείρηση δηλαδή η συλλογή, μεταφορά και 
διάθεσή τους, κατά τον οικονομικότερο και ορθότερο τρόπο. 

β) Η συλλογή, μεταφορά και διάθεση των βοθρολυμάτων. 

γ) Η ανάπτυξη δραστηριοτήτων για την πραγματοποίηση ε¬ 
σόδων με την ανάληψη χωματουργικών εργασιών, τη δημι¬ 
ουργία εγκαταστάσεο)ν αποθήκευσης, εξοπλισμού μεταφο¬ 
ράς ή διακίνησης υγρών καυσίμων και υγραερίων. 

ΑΡΘΡΟ 3ον 

ΣΥΣΤΑΣΗ ΔΙΑΔΗΜΟΤΙΚΟΥ ΟΡΓΑΝΟΥ 

Συνιστάται από τους Δήμους Αργοστολιού, Παλλικής, Σά¬ 
μης, Λειβαθούς, Ελειού - Πρόννων, Πυλαρέων, Ερύσσου και 
την Κοινότητα Ομαλών Διαδημοτικό Όργανο συμμετέχουν 
τριάντα (30) μέλη, από τα οποία εννέα (9) αιρετοί εκπρόσωποι 
του Δήμου Αργοστολιού, πέντε (5) αιρετοί εκπρόσωποι του 

Δήμου Παλλικής, τέσσερις (4) αιρετοί εκπρόσωποι του Δή¬ 
μου Λειβαθούς, τέσσερις (4) αιρετοί εκπρόσωποι του Δήμου 
Ελειού - Πρόννων, τρεις (3) αιρετοί εκπρόσωποι του Δήμου 
Σάμης, δύο (2) αιρετοί εκπρόσωποι του Δήμου Πυλαρέων, 
δύο (2) αιρετοί εκπρόσωποι του Δήμου Ερύσσου και ένας (1) 
αιρετός εκπρόσωπος της Κοινότητας Ομαλών. 

Εκπρόσωποι στο Διαδημοτικό Όργανο κάθε ΟΤΑ είναι οι 
Δήμαρχοι και ο Πρόεδρος της Κοινότητας ή οι οριζόμενοι α¬ 
πό αυτούς. Οι υπόλοιποι εκπρόσωποι του κάθε Δήμου στο 
Διαδημοτικό Όργανο ορίζονται με απόφαση του αντίστοιχου 
Δημοτικού Συμβουλίου. 

Το όργανο αυτό ασκεί τις αρμοδιότητες των Δημοτικών ή Κοι¬ 
νοτικών Συμβουλίων που προβλέπονται από τις διατάξεις των 
άρθρων 277 - 285 Π.Δ/τος 410/95 (Δ.Κ.Κ.) όπως τροποποιήθη¬ 
καν και συμπληρώθηκαν με τις διατάξεις άρθρου 11 παρ. 22,23, 
24 Ν. 2503/1997 και άρθρο Ιθπαρ. 4,5 Ν. 2539/1997. 

ΑΡΘΡΟ 4ον 
ΔΙΟΙΚΗΣΗ 

Η Επιχείρηση διοικείται από εντεκαμελές Διοικητικό Συμ¬ 
βούλιο, που αποτελείται από: Δύο (2) εκπρόσωποι του Δήμου 
Παλλικής, από έναν (1) εκπρόσωπο των Δήμων: Λειβαθούς, Ε¬ 
λειού - Πρόννων, Σάμης, Πυλάρου, Ερύσσου, ένα (1) εκπρό¬ 
σωπο της Κοινότητας Ομαλών και ένα (1) εκπρόσωπο των ερ¬ 
γαζομένων στην επιχείρηση, αν αυτή απασχολεί περισσότε¬ 
ρους από είκοσι (20) εργαζόμενους. 

Μέλη του Διοικητικού Συμβουλίου της Επιχείρησης είναι οι 
Δήμαρχοι και ο Πρόεδρος της Κοινότητας ή Δημοτικοί και Κοι¬ 
νοτικοί Σύμβουλοι, κάτοικοι και δημότες των Δήμων και της 
Κοινότητας που συμμετέχουν στην Επιχείρηση. 

Οι εκπρόσωποι των Δήμων και της Κοινότητας ορίζονται ό¬ 
λοι από τα Δημοτικά Συμβούλια και το Κοινοτικό Συμβούλιο, 
στην περίπτωση που οι Δήμαρχοι και ο Πρόεδρος της Κοινό¬ 
τητας δεν επιθυμούν. 

Πρόεδρος του Δ.Σ. της Επιχείρησης είναι ο εκάστοτε Δή¬ 
μαρχος Αργοστολιού ή ο οριζόμενος από αυτόν αιρετός του 
Δήμου Αργοστολιού. 

α) Π ρόεδρος του Δ.Σ. της Επιχείρησης είναι ο εκάστοτε Δή¬ 
μαρχος Παλλικής ή ο οριζόμενος από αυτόν αιρετός εκπρό¬ 
σωπος του Δήμου Παλλικής. 

ΑΡΘΡΟ 5ο 
ΔΙΑΡΚΕΙΑ 

Η διάρκεια της Επιχείρησης είναι ενενήντα (90) χρόνια από 
τη δημοσίευση της απόφασης αυτής στην Εφημερίδα της Κυ- 
βερνήσεως. 

ΑΡΘΡΟ 5ο 
ΕΔΡΑ 

Έδρα της Επιχείρησης είναι ο Δήμος Αργοστολιού του Νο¬ 
μού Κεφαλληνίας. 

ΑΡΘΡΟ 7ο 
ΠΟΡΟΙ 

Πόροι της Επιχείρησης είναι: 

α) Τα έσοδα από τα τέλη καθαριότητας που καθορίζονται με 
ανταποδοτικό τιμολόγιο από το Δ.Σ. της Επιχείρησης. 

β) Τα έσοδα από τα τέλη συλλογής μεταφοράς και διάθεσης 
βοθρολυμάτων που καθορίζονται από το Δ.Σ. της Επιχείρη¬ 
σης με ανταποδοτικό τιμολόγιο. 

γ) Τα έσοδα από κάθε άλλη δραοτηριότητά της και οι πρό¬ 
σοδοι από την περιουσία της δάνεια, κληρονομιές και λοιπές 
επιχορηγήσεις. 

ΑΡΘΡΟ 8ο 

ΚΕΦΑΛΑΙΟ - ΠΟΣΟΣΤΟ ΣΥΜΜΕΤΟΧΗΣ ΟΤΑ 
Το κεφάλαιο της Επιχείρησης αποτελείται από τα περιου¬ 
σιακά στοιχεία της Επιχείρησης που είναι: 
α) Τα πάσης φύσεως αυτοκίνητα και μηχανήματα που έχει 


στην κατοχή της η Επιχείρηση από την ίδρυσή της (απορριμ¬ 
ματοφόρο, βυτιοφόρα, μηχανήματα εκτέλεσης έργων κ.λπ.), 
όπως και οι εδαφικές εκτάσεις που διαθέτει με βάση συμβό¬ 
λαια αγοράς (χώρος υγειονομικής ταφής απορριμάτων στην 
περιοχή Πολλοστής, οικοπεδική έκταση στην ΒΙΠΕ Αργοστο¬ 
λιού, όπου έχει δημιουργηθεί ΤΩΛ για την στέγαση των υπη¬ 
ρεσιών κίνησης και τη φύλαξη του μηχανολογικού εξοπλι¬ 
σμού) και επίσης εδαφική έκταση την πεδιάδα Κραναίας. 

Το ποσοστό συμμετοχής των ΟΤΑ που συμμετέχουν στην Ε¬ 
πιχείρηση, είναι εκείνο που προκύπτει από την εφαρμογή των 
διατάξεων άρθρου 16 παρ. 4 περίιττ. 1δ Ν. 2539/1997. 

ΑΡΘΡΟ 9ο 

ΔΙΑΛΥΣΗ - ΕΚΚΑΘΑΡΙΣΗ 

Η Επιχείρηση διαλύεται: Με απόφαση του Διαδημοτικού Ορ¬ 
γάνου που λαμβάνεται με πλειοψηφία δύο τρίτων (2/3) του συ¬ 
νόλου των μελών του και απόφαση του Υπ. Εσωτερικών όταν: 
α) Λήξει χωρίς να παραταθεί η διάρκεια της Επιχείρησης, 
β) Πτωχεύσει η Επιχείρηση. 

Την διάλυση της Επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάριση γί¬ 
νεται από εκκαθαριστές, που ορίζονται από το Διαδημοτικό 
Όργανο. 

Στην εκκαθάριση διεκπεραιώνονται οι εκκρεμείς υποθέσεις 
εισπράττονται οι απαιτήσεις ρευστοποιείται η περιουσία και 
πληρώνονται τα χρέη της Επιχείρησης. Το υπόλοιπο διανέμε¬ 
ται στους Δήμους και τις Κοινότητες που συμμετέχουν στην 
Επιχείρηση, ανάλογα με το ποσοστό συμμετοχής τους στο κε¬ 
φάλαιό της. 

ΑΡΘΡΟ 10ο 
ΝΟΜΙΚΟ ΚΑΘΕΣΤΩΣ 

Η συγκρότηση και οι αρμοδιότητες των οργάνων διοίκησης, 
η οργάνωση, λειτουργία, η διαχείριση και η εποπτεία της Επι¬ 
χείρησης διέπονται από τις σχετικές με τις Δημοτικές και Κοι¬ 
νοτικές Επιχειρήσεις διατάξεις Δ.Κ.Κ. (Π .Δ/γμα 410/95), όπως 
τροποποιήθηκαν και συμπληρώθηκαν με τις διατάξεις Ν. 
2503/97, Ν. 2539/97 και την αριθμ. 25027/9.4.84 απόφαση Υπ. 
Εσωτερικών (ΦΕΚ 244/19.4.84), όπως τροποποιήθηκε με τις 
διατάξεις του άρθρου 5 παρ. 13 Ν. 2307/1995. 

ΑΚΡΟΤΕΛΕΥΤΙΟ ΑΡΘΡΟ 

Από την παρούσα τροποποίηση της συστατικής πράξης της 
Επιχείρησης δεν προκαλείται δαπάνη για την Επιχείρηση. 
Αργοστόλι, 5 Ιανουάριου 1999 
Με εντολή Γεν. Γραμματέα Περιφ. 

Ο Διευθυντής 
ΘΩΜΑΣ ΚΟΥΚΟΥΛΕΤΣΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 4 ) 

Στην ΥΠ Π Ο/ΔΙΛΑΠ/Γ/1426/29356/3.3.1992 απόφαση «Κή¬ 
ρυξη ως ιστορικού διατηρητέου μνημείου Ι.Ν. Αγ. Νικολάου 
Κουτήφαρη Μάνης, η οποία δημοσιεύθηκε στο ΦΕΚ 
444/Β79.7.1992 γίνεται η εξής διόρθωση: 

Αντί του λανθασμένου «ΥΠΠΟ/ΔΙΛΑΠ/Γ/1426/29356/ 
3.3.1992 τίθεται το ορθό «ΥΠΠΟ/ΑΡΧ/Β1/Φ30/6879/ 156/ 
3.3.1992. 

(Από το Υπουργείο Πολιτισμού) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


